**Russell Westbrook III** (s. 12. marraskuuta 1988 Long Beach, Kalifornia) on yhdysvaltalainen koripalloilija, pelipaikaltaan takamies. Hän edustaa NBA-seura Los Angeles Clippersiä.

Ura
---

Seattle SuperSonics, joka sittemmin muutti Oklahoma Cityyn ja vaihtoi nimeä, varasi Westbrookin vuoden 2008 varaustilaisuudessa neljäntenä pelaajana. Hänet valittiin NBA-kaudella 2008–2009 läntisen konferenssin kuukauden tulokkaaksi joulukuussa ja helmikuussa. Hänen ensimmäisen kautensa huippuhetkiä oli 34 tehtyä pistettä ottelussa Sacramento Kingsiä vastaan helmikuussa. Maaliskuussa hän teki tripla-tuplan (17 pistettä, 10 levypalloa ja 10 syöttöä) Sonics/Thunder-seuran kaikkien aikojen kolmantena tulokkaana Art Harrisin (kaudella 1968–1969) ja Gary Paytonin (kaudella 1990–1991) jälkeen sekä ensimmäisenä tulokkaana sitten kauden 2005–2006 ja Chris Paulin. Vuoden tulokas -äänestyksessä Westbrook sijoittui neljänneksi ja hänet nimettiin kauden tulokasviisikkoon. Kaudella 2009–2010 Westbrook paransi edelleen otteitaan. Hän pelasi 82 runkosarjaottelussa keskimäärin ottelua kohden 34,3 minuuttia, teki 16,1 pistettä ja antoi 8,0 syöttöä. Pudotuspeleissä Oklahoma City ei päässyt ensimmäistä kierrosta pidemmälle.

Westbrook teki 4. maaliskuuta 2015 ensimmäisenä pelaajana Michael Jordanin ja vuoden 1989 jälkeen tripla-tuplan neljässä peräkkäisessä ottelussa ja kaksi peräkkäistä tripla-tuplaa vähintään 40 tehdyllä pisteellä. Samassa ottelussa syntyi myös hänen henkilökohtainen piste-ennätyksensä 49 pistettä. Hän oli kauden pistetilaston ykkönen tehtyään ottelua kohden 28,1 pistettä.

Kaudella 2016–2017 Westbrook sivuutti Oscar Robertsonin tripla-tuplaennätyksen tehden niitä 42. Samalla hänestä tuli Robertsonin kanssa ainoa pelaaja, joka on tehnyt koko kauden keskiarvotilastossa tripla-tuplan. Hän oli liigan runkosarjan pistetilaston ykkönen 31,6 pisteen ottelukohtaisella keskiarvollaan. Hän otti levypalloja ottelua kohden 10,7 ja antoi syöttöjä 10,4. Hänet valittiin NBA-kauden 2016–2017 arvokkaimmaksi pelaajaksi ja toisen peräkkäisen kerran liigan ykköstähdistökentälliseen.

Kausina 2017–2018 ja 2018–2019 Westbrook oli NBA:n syöttötilaston ykkönen keskiarvoilla 10,3 ja 10,7.

Westbrook kaupattiin helmikuussa 2023 Utah Jazziin, mutta seura osti hänen sopimuksensa ulos, jonka jälkeen Westbrook teki sopimuksen Los Angeles Clippersin kanssa.

### Maajoukkue

Westbrook voitti Yhdysvaltain maajoukkueessa maailmanmestaruuden vuonna 2010 ja olympiakultaa vuonna 2012.

Lähteet
-------

* NBA.com: Russell Westbrook
* Russell Westbrook *Basketball Reference*. Viitattu 30.10.2019. (englanniksi)

### Viitteet

1. ↑
2. ↑  Veteran Jackson carries Kings in overtime to beat lowly Thunder
3. ↑  Bulls' Rose takes home Rookie of Year Award, NBA.com, 22 April 2009, accessed 28 April 2009.
4. ↑
5. ↑
6. ↑   (Arkistoitu – Internet Archive)
7. ↑
8. ↑  Lakers trading Russell Westbrook to Jazz in 3-team, 8-player deal  9.2.2023. NBA. Viitattu 9.2.2023. (englanniksi)
9. ↑  Lakers News: Russell Westbrook Agrees To Buyout With Jazz, Picks Next Destination *SI.com*.  20.2.2023. Viitattu 30.4.2023. (englanniksi)
10. ↑  LA Clippers Sign Nine-Time All-Star Russell Westbrook *nba.com*.  22.2.2023. Viitattu 30.4.2023. (englanniksi)

Aiheesta muualla
----------------

* Kuvia tai muita tiedostoja aiheesta **Russell Westbrook** Wikimedia Commonsissa

Yhdysvaltain joukkue – Koripallon MM-kilpailut 2010
4 Billups |
5 Durant |
6 Rose |
7 Westbrook |
8 Gay |
9 Iguodala |
10 Granger |
11 Curry |
12 Gordon |
13 Love |
14 Odom |
15 Chandler |
Valmentaja Krzyzewski

Yhdysvaltain joukkue – Kesäolympialaiset 2012
4 Chandler |
5 Durant |
6 James |
7 Westbrook |
8 Williams |
9 Iguodala |
10 Bryant |
11 Love |
12 Harden |
13 Paul |
14 Davis |
15 Anthony |
Valmentaja Krzyzewski



|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* VIAF
* WorldCat

 |
|  |
| Kansalliset | 
* Yhdysvallat

 |

 |